मेरे परिवार से भी कई लोग पीएम रहे हैं, लेकिन वो आदमी जी रहा है देश के लिए और मरेगा भी देश के लिए : वरुण गांधी  
पीलीभीत से प्रत्याशी हैं वरुण गांधी
पहले भी सांसद रह चुके हैं वरुण
अभी सुल्तानपुर से सांसद हैं
Varun Gandhi, BJP in Pilibhit: Mere parivaar mein bhi kuchh log PM rahe hain lekin jo sammaan Modi ne desh ko dilaya hai, vo bahut lambe samay se kisi ne desh ko nahi dilaya...Vo aadmi keval jee raha hai desh ke liye aur vo marega desh ke liye, usko keval desh ki chinta hai.(7/4) pic.twitter.com/lSLWHzpVgd

गौरलब है  वरुण गांधी को बीजेपी ने पीलीभीत से इस बार लोकसभा का टिकट दिया है और जिस पर अभी तक उनकी मां और केंद्रीय मंत्री मेनका गांधी सांसद रही हैं. वरुण गांधी पिछले बार सुल्तानपुर से जीतकर लोकसभा पहुंचे थे. इस बार इस सीट से बीजेपी ने मेनका गांधी को उतारा है. सीटों की यह अदला-बदली बीजेपी की रणनीति मानी जा रही है. सुल्तानपुर लोकसभा सीट अमेठी और रायबरेली के पास ही आती है और कांग्रेस की ओर से पूर्वांचल की जिम्मेदारी प्रियंका गांधी वाड्रा को दी गई है. मेनका भी गांधी परिवार से आती हैं माना जा रहा है कि मेनका की मौजूदगी से प्रियंका का असर कम किया जा सकता है. दूसरी ओर सूत्रों का कहना है कि सुल्तानपुर में वरुण गांधी की स्थिति अच्छी नहीं है इसलिए मेनका गांधी ने खुद यह सीट बदलवाई है. 
दूसरी ओर वरुण गांधी का रुख राहुल और प्रियंका को लेकर हमेशा से ही नरम रहा है. बीच में वरुण गांधी की पार्टी से नाराजगी की भी खबरें आई थीं. लेकिन कांग्रेस की पूर्व अध्यक्ष सोनिया गांधी से मतभेदों को लेकर मेनका गांधी के तेवर सख्त ही रहे हैं. वहीं बात करें पीलीभीत से वरुण गांधी इस सीट से पहले भी सांसद रह चुके हैं.  वरुण गांधी पीलीभीत में दिए अपने एक बयान की वजह से भी चर्चा में रहे हैं. जिस पर उन्होंने मुकदमा भी झेला है. गौरतलब है कि वरुण गांधी पूर्व प्रधानमंत्री इंदिरा गांधी के दूसरे बेटे संजय गांधी के पुत्र हैं. कभी कांग्रेस में सर्वेसर्वा की भूमिका मे रहे संजय गांधी की मौत एक एयरक्राफ्ट दुर्घटना में हो गई थी.